laion/Wikipedia-Exotic huggingface dataset:
রোদাত জেলা

রোদাত (পশতু: رودات) (ফার্সি: ولسوالی رودات) আফগানিস্তানের জালালাবাদ শহর থেকে প্রায় ২৫ কিলোমিটার দূরত্বে অবস্থিত নঙ্গারহার প্রদেশের কেন্দ্রীয় অঞ্চলের একটি জেলা। রোডাত এর ইতিহাস ৭০০ বছরেরও পুরনো। ২০১০ সালের আদমশুমারি হিসাব অনুযায়ী জেলাটি জনসংখ্যা ছিল প্রায় ১১০,০০০ জন এর মত যার মধ্যে থেকে প্রায় ২০,০০০ জন এর মত ১২ বছরের কম বয়সী শিশু রয়েছে। বসবাসকারী সম্প্রদায় বলতে এখানকার প্রায় ১০০% মুসলিম এবং পশতুন সম্প্রদায়ের লোকজন রয়েছে। UNHCR District Profile, dated 2002-05-02, accessed 2006-07-20 (PDF) Map of Rodat district (PDF) টেমপ্লেট:নঙ্গারহার প্রদেশ
শেরজাদ জেলা

শেরজাদ আফগানিস্তানের নঙ্গারহার প্রদেশের পশ্চিমে অবস্থিত একটি জেলা। এটি পাকিস্তানের সীমান্তের কাছাকাছি (প্রায় ৫ কি.মি. দূরত্ব) একটি জেলা হিসেবে পরিচিত। ২০০২ সালের আদমশুমারি হিসাব অনুযায়ী জেলাটি জনসংখ্যা ছিল প্রায় ৬৬,৩৯২ জন এর মত যার মধ্যে থেকে প্রায় ২৬,৫০০ জন এর মত ১২ বছরের কম বয়সী শিশু রয়েছে। বসবাসকারী সম্প্রদায় বলতে এখানকার প্রায় ১০০% পশতুন সম্প্রদায়ের লোকজন রয়েছে। জেলাটির কেন্দ্রীয় শহরের নাম হচ্ছে শেরজাদ নামক গ্রাম। "UNHCR District Profile" (পিডিএফ)। ৩ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১৯ নভেম্বর ২০১৮।  Map of Sherzad district (PDF) UNHCR District Profile, dated 2002-05-14, accessed 2006-07-24 (PDF).
ধামার, ইয়েমেন

ধামার (আরবী: ذمار; ইংরেজি: Ḏamar) ইয়েমেনের দক্ষিণ-পশ্চিম অঞ্চলের একটি শহর। এই শহরটি সমুদ্রপৃষ্ঠ থেকে প্রায় ২৪০০ মিটারের উচ্চতায় অবস্থিত। সমস্ত ইয়েমেনের মধ্যে ধামার প্রত্নতাত্ত্বিক নিদর্শন ও স্থাপত্যকলার দিক থেকে বিখ্যাত একটি শহর। প্রতিবছর অনেক মানুষ প্রত্নতাত্ত্বিক ও স্থাপত্যকলার অনুপম নিদর্শনের জন্য এই শহর দেখতে আসেন। সমগ্র ইয়েমেনেও শহরটির যথেষ্ট গুরুত্ব রয়েছে। ধামার ইয়েমেনের রাজধানী সানা থেকে ১০০ কিলোমিটার দক্ষিণে, ইব শহরের উত্তরে এবং আল বায়দা শহরের পশ্চিমে অবস্থিত। "ধামার" নামটি ১৫-৩৫ খ্রিস্টাব্দে শেবা ও ধুয়ো-রায়দান রাজ্যের প্রতাপশালী সম্রাট দ্বিতীয় ধামার আলী ইয়াহবীর নাম থেকে এসেছে। যার মূর্তি আল-নাখলা আল-হামরা (লাল পাম) শহরে দেখতে পাওয়া যায়। এই শহরটি ধামারের কাছাকাছি একটি শহর, যেখানে অনেক প্রত্নতাত্ত্বিক নিদর্শন পাওয়া যায়। ধামার শহরটি ধামার প্রদেশের রাজধানী এবং প্রধান রাস্তায় অবস্থিত যা অন্যান্য প্রদেশের সাথে সানাকে সংযুক্ত করেছে। শহরটি ইয়েমেনের বিখ্যাত আরবি এবং ইসলামী সংস্কৃতি ও বৈজ্ঞানিক কেন্দ্রগুলোর মধ্যে একটি। এই শহরের বিখ্যাত মসজিদটি খলিফা আবু বকর আল-সাদিকের যুগে নির্মিত হয়েছিল।[তথ্যসূত্র প্রয়োজন] ইয়েমেনের রাজনৈতিক ও বাণিজ্য জীবনে ধামার শহরটির ভূমিকা খুবই গুরুত্বপূর্ণ ছিল এবং ইয়েমেনের ইসলামী যুগের আগে এটি অত্যন্ত গুরুত্বপূর্ণ ঐতিহাসিক ভূমিকা পালন করেছে। ঐতিহাসিকভাবে বিখ্যাত ইয়েমেনি খোদাইগুলো ধামার শহরকে ইসলামী গবেষণা ও বিজ্ঞানচর্চার একটি খুব বিখ্যাত কেন্দ্র হিসেবে পরিণত করেছিল যা এখনও বিদ্যমান। অনেক মহান বিজ্ঞানী এই ঐতিহাসিক শহরকে অনেক গুরুত্ব দিয়েছেন। অতীতে, ধামারের লোকেরা ঘোড়া লালনপালনের জন্য বিখ্যাত ছিল; শহরটি আরবের ঘোড়া প্রজননের প্রাথমিক কেন্দ্র ছিল।[তথ্যসূত্র প্রয়োজন] এই শহরটি এখনও অনেক ঐতিহাসিক মসজিদ এবং স্কুলের জন্য ইয়েমেনের মধ্যে বিখ্যাত, যা স্থানীয় সুন্দর চরিত্রগত স্থাপত্যের জন্য বৈশিষ্ট্যমন্ডিত।[তথ্যসূত্র প্রয়োজন] ধামার উপসাগরীয় কেন্দ্রগুলির মধ্যে ধামার শহরটি যথেষ্ট প্রাচীন। শহরটির গোড়াপত্তন করেন দ্বিতীয় ধামার আলী ইয়াহবীর, যিনি ‘মরিবে’নামক সুপরিচিতি বাঁধ পুনরুদ্ধারের জন্য পৃথিবীব্যাপী বিখ্যাত। ধামার উত্তর ইয়েমেনের একমাত্র শহর, যা একটি প্রাকৃতিক প্রাচীর দ্বারা ঘেরা না। এটা শুধুমাত্র সমভূমির উপর অবস্থিত। নিকটবর্তী প্রদেশগুলোর কেন্দ্রীয় সংযোগ ব্যবস্থা হিসেবে ধামারের ভুমিকা অগ্রগণ্য; সেই প্রাচীনকাল থেকেই শহরটি কাছাকাছি বসবাসকারী উপজাতিদের জন্য একটি মিলন স্থান হিসাবে সমৃদ্ধ হয়েছে।[তথ্যসূত্র প্রয়োজন] দেশের বৃহত্তম বিশ্ববিদ্যালয় ধামার বিশ্ববিদ্যালয় এই শহরে অবস্থিত।[তথ্যসূত্র প্রয়োজন] ডিখিল, জিবুতি নাবিল মোহাম্মদ আল-গারবি - অলিম্পিকে ইয়েমেনি দীর্ঘ দূরত্বের বিখ্যাত দৌড়বিধ শোশানা দামারী (১৯২৩-২০০৬), ইসরায়েলি বিখ্যাত গায়ক "Where is Dhamar, Yemen?"। worldatlas.com (ইংরেজি ভাষায়)। অক্টোবর ২, ২০১৫। সংগ্রহের তারিখ ৩০ নভেম্বর ২০১৮।  "Dhamār" (ইংরেজি ভাষায়)। সংগ্রহের তারিখ ৩০ নভেম্বর ২০১৮।
শিনওয়ার জেলা

শিনওয়ার (পশতু: شينوار ولسوالۍ, ফার্সি: ولسوالی شینوار) আফগানিস্তানের নঙ্গারহার প্রদেশের একটি জেলা। এটি জালালাবাদ থেকে টরখাম সীমান্ত ক্রসিংয়ের প্রধান মহাসড়ক হিসেবে ব্যবহৃত হয়। ২০০২ সালের আদমশুমারি হিসাব অনুযায়ী জেলাটি জনসংখ্যা ছিল প্রায় ৪০,১৪৭ জন এর মত যার মধ্যে থেকে প্রায় ১৬,০০০ জন এর মত ১২ বছরের কম বয়সী শিশু রয়েছে। বসবাসকারী সম্প্রদায় বলতে এখানকার প্রায় শতভাগই পশতুন সম্প্রদায়ের লোকজন রয়েছে। জেলাটির কেন্দ্রীয় শহরের নাম হচ্ছে শিনওয়ার নামক গ্রাম। ২০০৭ সালের মার্চ মাসের সময়কার শিনওয়ার মূল অংশে শিনওয়ার গণহত্যার স্থান ছিল। UNHCR District Profile, dated 2002-05-19, accessed 2006-07-25 (PDF). Map of Shinwar district (PDF)
সুখ-রোদ জেলা

সুখ-রোদ (পশতু/ফার্সি: سرخ‌رود), এছাড়াও উচ্চারণ করা হয়ে থাকে সুর্খ-রুদ অথবা সর্খ-রুদ, আফগানিস্তানের নঙ্গারহার প্রদেশের উত্তরে অঞ্চলে অবস্থিত একটি জেলা। জেলাটির কেন্দ্রীয় শহরের নাম হচ্ছে সুলতানপুর। জেলাটি মূলত উর্বর জমির কারণে স্থানীয়দের কাছে সুপরিচিত হয়ে উঠেছে, তবে বর্তমানে এখানে সুপেয় পানির যথেষ্ট অভাব রয়েছে। ২০০৯ সালের ১২ ফেব্রুয়ারি তারিখ পর্যন্ত, সুর্খ রদ জেলার গভর্নর হিসেবে দায়িত্ব পালন করছেন সাইদ আলী আকবর। "NATO"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৯ নভেম্বর ২০১৮।  Map of Surkh Rod district (PDF) UNHCR District Profile (PDF)
এজাজ প্যাটেল

এজাজ প্যাটেল (গুজরাটি: અજાઝ પટેલ; জন্ম ২১ অক্টোবর ১৯৮৮) হলেন ভারতীয় বংশোদ্ভূত নিউজিল্যান্ড পুরুষ ক্রিকেট দলের একজন খেলোয়াড়। নিউজিল্যান্ডের ঘরোয়া ক্রিকেট লীগে তিনি সেন্ট্রাল ডিস্ট্রিক্স-এর পক্ষে খেলে থাকেন। ২০১৮ সালের অক্টোবরে নিউজিল্যান্ড জাতীয় ক্রিকেট দলে তার অভিষেক হয়। ২০১৮ সালের নভেম্বরে নিউজিল্যান্ডের পক্ষে তার টেস্ট অভিষেক হয় এবং অভিষেক ম্যাচের দ্বিতীয় ইনিংসে তিনি পাঁচ উইকেট শিকার করেন। জাতিগতভাবে ভারতীয় বংশোদ্ভূত এই ক্রিকেটার ৮ বছর বয়সে ভারতের মুম্বাই হতে নিউজিল্যান্ডে অভিবাসিত হন। এজাজ প্যাটেল তৃতীয় বোলার হিসেবে টেস্টের এক ইনিংসে ১০ উইকেট নিয়েছেন। এর আগে এই রেকর্ড করেছিলেন জিম লেকার (ইংল্যান্ড) এবং অনিল কুম্বলে(ভারত)। ২০১৮ সালের জুলাইতে পাকিস্তান সফরের জন্য ঘোষিত নিউজিল্যান্ড টেস্ট দলে তিনি জায়গা করে নেন। পরবর্তীকালে ঐ বছরের অক্টোবরে পাকিস্তানের বিপক্ষে টি২০ সিরিজের জন্য ঘোষিত দলে তিনি ডাক পান। ২০১৮ সালের ৩১ অক্টোবর নিউজিল্যান্ড ক্রিকেট দলের জার্সিতে পাকিস্তানের বিপক্ষে তার টি২০ অভিষেক হয়। ঐ সফরেই পাকিস্তানের বিপক্ষে ওডিআই সিরিজের দলেও তাকে যুক্ত করা হয়, তবে ওডিআই সিরিজের কোন খেলায় তিনি অংশগ্রহণ করেননি। ২০১৮ সালের ১৬ নভেম্বর নিউজিল্যান্ডের জার্সিতে পাকিস্তানের বিপক্ষে তার টেস্ট অভিষেক হয়। অভিষেক ম্যাচের দ্বিতীয় ইনিংসে তিনি পাঁচ উইকেট শিকার করেন, যার ফলে নিউজিল্যান্ড ৪ রানের ব্যবধানে জয়যুক্ত হয়। তার অনবদ্য পারফর্মেন্সের জন্য টেস্ট অভিষেকেই তিনি সেরা খেলোয়াড়ের পুরস্কার লাভ করেন। এজাজ প্যাটেল বিশ্বের তৃতীয় বোলার হিসেবে টেস্টের এক ইনিংসে ১০ উইকেট নিয়েছেন। এর আগে এই রেকর্ড করেছিলেন জিম লেকার (ইংল্যান্ড) এবং অনিল কুম্বলে(ভারত)। "Ajaz Patel"। ESPN Cricinfo (ইংরেজি ভাষায়)। সংগ্রহের তারিখ ২৯ অক্টোবর ২০১৫।  "'Went quicker than expected' – Ajaz Patel on T20I debut"। International Cricket Council (ইংরেজি ভাষায়)। সংগ্রহের তারিখ ২ নভেম্বর ২০১৮।  "Debutant Ajaz Patel spins New Zealand to thrilling win"। International Cricket Council (ইংরেজি ভাষায়)। সংগ্রহের তারিখ ১৯ নভেম্বর ২০১৮।  "Late bloomer Ajaz Patel ready for Black Caps test debut after spin switch in his 20s"। Stuff (ইংরেজি ভাষায়)। সংগ্রহের তারিখ ১৯ নভেম্বর ২০১৮।  "New Zealand pick uncapped spinner Ajaz Patel for Tests in UAE"। ESPN Cricinfo (ইংরেজি ভাষায়)। সংগ্রহের তারিখ ২৫ জুলাই ২০১৮।  "Late bloomer Ajaz Patel ready for Black Caps test debut after spin switch in his 20s"। Stuff (ইংরেজি ভাষায়)। সংগ্রহের তারিখ ২৫ জুলাই ২০১৮।  "New Zealand call up uncapped Ajaz Patel for Pakistan T20Is"। International Cricket Council (ইংরেজি ভাষায়)। সংগ্রহের তারিখ ২৯ অক্টোবর ২০১৮।  "1st T20I (N), New Zealand tour of United Arab Emirates at Abu Dhabi, Oct 31 2018"। ESPN Cricinfo (ইংরেজি ভাষায়)। সংগ্রহের তারিখ ৩১ অক্টোবর ২০১৮।  "Ajaz Patel earns maiden ODI call-up for New Zealand"। International Cricket Council (ইংরেজি ভাষায়)। সংগ্রহের তারিখ ৬ নভেম্বর ২০১৮।  "1st Test, New Zealand tour of United Arab Emirates at Abu Dhabi, Nov 16-20 2018"। ESPN Cricinfo (ইংরেজি ভাষায়)। সংগ্রহের তারিখ ১৬ নভেম্বর ২০১৮।  "How did that happen? Black Caps stun Pakistan with remarkable comeback victory"। Stuff (ইংরেজি ভাষায়)। সংগ্রহের তারিখ ১৯ নভেম্বর ২০১৮।  "The fifth-narrowest win in Test cricket"। ESPN Cricinfo (ইংরেজি ভাষায়)। সংগ্রহের তারিখ ১৯ নভেম্বর ২০১৮।  ইএসপিএনক্রিকইনফোতে এজাজ প্যাটেল (ইংরেজি)
আলেক্সেই ব্রুসিলভ

আলেক্সেই আলেক্সিয়েভিচ ব্রুসিলভ (রুশ: Алексе́й Алексе́евич Бруси́лов; ৩১ আগস্ট ১৮৫৩ – ১৭ মার্চ ১৯২৬) ছিলেন একজন রুশ জেনারেল এবং রণকৌশলবিদ। প্রথম বিশ্বযুদ্ধ চলাকালে উক্ত যুদ্ধে রাশিয়ার সবচেয়ে সফল আক্রমণাভিযান ব্রুসিলভ আক্রমণ ১৯১৬ সালে তার নেতৃত্বে পরিচালিত হয়েছিল। এসময় ব‍্যবহৃত নতুন আক্রমণাত্মক রণকৌশল ছিল তার নিজস্ব উদ্ভাবন। তার উদ্ভাবনী ও সফল রণকৌশল পরবর্তীতে জার্মানরা অনুকরণ করে। অভিজাত পরিবারে জন্ম নেয়া ব্রুসিলভ অশ্বারোহী কর্মকর্তা হিসেবে প্রশিক্ষণ গ্রহণ করেন, কিন্তু ১৯১৪ সালের মধ‍্যে তিনি অনুধাবন করেন যে মেশিনগান ও গোলন্দাজ বাহিনীর কাছে অসহায় অশ্বারোহী বাহিনী নতুন যুগের রণকৌশলে গুরুত্বহীন। ইতিহাসবিদদের মতে, প্রথম বিশ্বযুদ্ধের সময় ব্রুসিলভ ছিলেন একমাত্র রুশ জেনারেল যিনি বড় কোনো যুদ্ধ জয়ে সক্ষম ছিলেন। ব্রুসিলভ ১৮৫৩ সালের ৩১ আগস্ট তদানীন্তন রুশ সাম্রাজ্যের ককেশাস ভাইসরয়-শাসিত প্রদেশের তিফলিস শহরে (বর্তমান জর্জিয়ার তিবিলিসি) জন্মগ্রহণ করেন। তার বাবা আলেক্সেই ব্রুসিলভ ছিলেন জাতিতে রুশ, আর তার মা অ‍্যানা লুইজা নিয়েস্তোজেমস্কা ছিলেন জাতিতে পোলিশ। ব্রুসিলভের পরিবারের সদস‍্যরা তিন পুরুষ ধরে জারের সৈন‍্যবাহিনীতে অফিসার হিসেবে দায়িত্ব পালন করে আসছিলেন, এবং তার দাদা ১৮১২ সালে নেপোলিয়নের রাশিয়া আক্রমণের সময় নেপোলিয়নের বিরুদ্ধে যুদ্ধ করেছিলেন। তার বাবা ছিলেন রুশ সৈন‍্যবাহিনীর একজন লেফটেন্যান্ট জেনারেল। তিনি ১৮৫৬ সালে যক্ষ্মায় মৃত‍্যুবরণ করেন। ব্রুসিলভের মাও এর অল্প কিছুদিনের মধ্যেই মারা যান এবং শিশু অবস্থায় তিনি কুতাইসিতে তার আত্মীয়দের কাছে বড় হন। ১৪ বছর বয়স পর্যন্ত তার জন‍্য বাড়িতেই শিক্ষাগ্রহণের ব‍্যবস্থা করা হয়। তিনি ১৮৬৭ সালে সেন্ট পিটার্সবার্গে ইম্পেরিয়াল কোর অফ পেইজেস-এ যোগ দেন। প্রথম বছরের পর ব্রুসিলভের একজন শিক্ষক তার সম্পর্কে মন্তব্য করেন
অপারন, আর্মেনিয়া

অপারন (Armenian: Ապարան), আর্মেনিয়ার নিগ ক্যান্টনে প্রদেশের একটি শহর এবং পৌরসভা। এটি আর্মেনিয়ার রাজধানী ইয়েরেভানর ৫০ কিলোমিটার উত্তর পশ্চিম অবস্থিত। ২০১১ সালের জনগণনা অনুসারে, অপারনের জনসংখ্যা ৬,৪৫১ ছিল এবং ২০১১ সালে জনসংখ্যা ৫,৩০০ মতন গিয়ে দাঁড়ায়। সাধারণভাবে বিশ্বাস করা হয় যে, অপারনের নাম অপারঙ্কের আর্মেনীয় শব্দ থেকে এসেছে; যার অর্থ হল "রাজপ্রাসাদ"। যাহোক, ইতিহাস জুড়ে শহরটির বিভিন্ন নামে পরিচিত ছিল, যেমন, কাশঘ, পারজনাভার, অবরন এবং অবরন ভারীন। যদিও ১৯৩৫ সাল পর্যন্ত এটি বাশ অপারন (Բաշ Ապարան) নামে পরিচিত ছিল, অবশেষে 'অপারন' নাম হয়। ঐতিহাসিকভাবে, অপারন, আর্মেনিয়া রাজ্যের আইরারাত প্রদেশের নিগ ক্যান্টনে অবস্থিত। আধুনিক শহর অপারন পর্বতমালার পূর্বাঞ্চলীয় উপকূলে অবস্থিত এবং কাসঘ নদীর উপকূলে মাউন্ট আরাগ্যাটসের উত্তরাঞ্চলীয় ঢালগুলোতে অবস্থিত, যা সমুদ্রতল থেকে ১৮৮০ মিটার উচ্চতায় অবস্থিত। শহরটি ইয়েরেভানের ৪২ কিলোমিটার উত্তরে রাস্তার দূরত্ব এবং আর্মেনিয়ার প্রধান উত্তর-দক্ষিণ রাস্তায় প্রাদেশিক রাজধানী আশতারাকের ৩২ কিলোমিটার উত্তরের রাস্তার দূরত্বে অবস্থিত। শীতকালে আধা-শুষ্ক জলবায়ুর প্রভাবে অপারনে সাধারণত আল্পাইন জলবায়ু রয়েছে। শহর তুষারপাত শীতল এবং হালকা আর্দ্র গ্রীষ্ম দেখা যায়। গড় তাপমাত্রা শীতকালে প্রায় -৭ ডিগ্রি সেলসিয়াস এবং গ্রীষ্মে ১৮ ডিগ্রি সেলসিয়াস হয়ে থাকে। বার্ষিক বৃষ্টিপাত পরিমাণ ৪৫০-৬০০ মিলিমিটার মধ্যে হয়ে থাকে। অপারনের বেশিরভাগ অধিবাসীরা ভ্যান, মুশ, আলশ্কার্ট এবং কারিন শহরগুলোর আর্মেনীয় অভিবাসীদের বংশধর, যারা প্রথম বিশ্বযুদ্ধের সময়ে আর্মেনিয়ার গণহত্যা থেকে পালিয়ে এসেছে। বর্তমানে শহরটিতে প্রধানত আর্মেনীয় জনসংখ্যার একটি খুব ছোট (~ ১%) পন্টিক গ্রীক এবং কুর্দিদের সংখ্যালঘু আছে। ১৮৩১ সাল থেকে অপারনের জনসংখ্যা সময়সূচী এখানে রয়েছে। জনসংখ্যার বিশাল সংখ্যাগরিষ্ঠ আর্মেনীয় অ্যাপোস্টোলিক চার্চের অন্তর্গত। গির্জার নিয়ন্ত্রক সংস্থা অশাকানের সেন্ট মেস্রপ মাশটস ক্যাথিড্রালের সাথে আরাগাতোটনের ডায়োসিস। পবিত্র ক্রস এবং ঈশ্বরের পবিত্র মন্ডলীর গির্জাগুলো যথাক্রমে পঞ্চম এবং ঊনবিংশতিতম শতাব্দীর থেকে এখনও পর্যন্ত এটি চলছে। অপারন এম-৩ মোটরওয়েতে অবস্থিত, যা লোরি প্রদেশের পথে অপারনের মধ্য দিয়ে যাত্রা করে জর্জিয়ার রাজধানী তিবলিসি দিয়ে আর্মেনীয় রাজধানী ইয়েরেভানকে সংযুক্ত করে। আঞ্চলিক রাস্তাগুলো শহরে আশেপাশের গ্রামগুলোর পাশাপাশি শিরাক ও আর্মভীর প্রদেশগুলিকে সংযুক্ত করে। আর্মেনিয়ার স্বাধীনতার পর দেশীয় ফুটবলের প্রতিযোগিতায় এফসি নিগ অপারন শহরের হয়ে প্রতিনিধিত্ব করে। তবে, অন্যান্য আর্মেনীয় ক্লাবগুলির মতো এটি ১৯৯৯ সালে আর্থিক সমস্যাগুলির কারণে বন্ধ হয়ে যায়। শহরে একটি ফুটবল প্রশিক্ষণ কেন্দ্র আর একটি ক্রীড়ার স্কুল আছে। শীতকালীন খেলাধুলার জন্য অপারনে একটি প্রধান কেন্দ্র ছিল। স্কি লিফটের সাথে একটি স্কি রিসোর্ট সোভিয়েত দিনে শহরের কাছাকাছিতে কাজ করত। নিকট ভবিষ্যতে রিসোর্টটি পুনর্নির্মাণের পরিকল্পনা করা হয়েছে। 2011 Armenia census, Aragatsotn Province About the town of Aparan (Armenian)
নাদের আল-দাহাবি

নাদের দাহাবি (আরবি: نادر الذهبي) একজন জর্দানীয় রাজনীতিবিদ, যিনি ২৫শে নভেম্বর ২০০৭ থেকে ১৪ই ডিসেম্বর ২০০৯ পর্যন্ত জর্দান এর প্রধানমন্ত্রী ছিলেন। ১৯৪৬ সালে জর্দানের রাজধানী আম্মানে তিনি জন্মগ্রহণ করেন। ২০০৭ সালে সংসদীয় নির্বাচনের পরের দিন তার পূর্বসূরি মারুফ আল-বাকহিত-এর পদত্যাগের পর তিনি প্রধানমন্ত্রীত্ব গ্রহণ করেন। ক্ষমতাসীন প্রার্থীরা তখনকার ইসলামপন্থী ও বিরোধী দলগুলোকে পরাজিত করে ক্ষমতায় আসে। ৯ই ডিসেম্বর ২০০৯ সালে তিনি এবং তার সরকার বাদশাহ দ্বিতীয় আবদুল্লাহর কাছে পদত্যাগ পত্র জমা দেন। ১৯৪৬ সালের ৭ই অক্টোবর আম্মানে জন্মগ্রহণকারী নাদের দাহাবি দুই পুত্র এবং এক কন্যার জনক। তার ভাই মুহাম্মদ যিনি সাবেক প্রধান জেনারেল ইন্টেলিজেন্স ডিরেক্টরেট ছিলেন, তিনি ২০১২ সালে ১৩ বছরের কারাদন্ডে দণ্ডিত হন। দাহাবি ১৯৬৪ সালে আম্মানের আল হোসেন কলেজ থেকে স্নাতক পাশ করেন। তারপর তিনি রাজকীয় জর্দান বিমান বাহিনীতে যোগদান করেন। নাদের রাজকীয় জর্দান বিমানবা হিনীতে যোগদানের জন্য সফল হন এবং তাকে বৃত্তি দিয়ে গ্রীসে পাঠান হয় যেখানে তিনি ১৯৬৯ সালে হেলেনিক এয়ার ফোর্স অ্যাকাডেমি থেকে বৈমানিক প্রকৌশল বিষয়ে বিএসসি পাশ করেন। তার ক্লাসে তিনি শীর্ষ ছিলেন। যুক্তরাজ্যের ক্র্যানফিল্ড ইন্সটিটিউট অফ টেকনোলজি থেকে বৈমানিক প্রকৌশলে তার এমএসসি ডিগ্রি রয়েছে। তিনি ১৯৮৭ সালে অবার্ন ইউনিভার্সিটি (অ্যালাবামা, মার্কিন যুক্তরাষ্ট্র) থেকে জন প্রশাসনেও এমএসসি লাভ করেন। ১৯৬৪ সালে তিনি ক্যাডেট হিসেবে রাজকীয় জর্দান বিমান বাহিনীতে যোগ দেন এবং তারপরে তিনি ১৯৯২ থেকে ১৯৯৪ সাল পর্যন্ত রাজকীয় জর্দান বিমান বাহিনীর সহকারী কমান্ডার হিসেবে কর্মরত ছিলেন। তিনি ১৯৯৪ থেকে ২০০১ সাল পর্যন্ত রাজকীয় জর্দান এয়ারলাইন্সের প্রধান নির্বাহী কর্মকর্তা ছিলেন এবং ১৯৯৪ থেকে ১৯৯৫ সাল পর্যন্ত আরব এয়ার ক্যারিয়ার সংস্থার চেয়ারম্যান হিসেবে দায়িত্ব পালন করেন। দাহাবী ১৯৯৪ সাল থেকে রাজকীয় জর্দানীয় ফ্যালকন্স বোর্ডের চেয়ারম্যান ও রাজকীয় জর্ডান একাডেমি বোর্ডেরও সদস্য ছিলেন। তিনি ১৯৯৬ থেকে ১৯৯৭ পর্যন্ত প্রথম আরব হিসেবে ইন্টারন্যাশনাল এয়ার ট্রান্সপোর্ট এসোসিয়েশন (আইএটিএ) এর সভাপতি ছিলেন এবং ১৯৯৫ থেকে ১৯৯৮ পর্যন্ত আইএটিএ বোর্ডের সদস্য হিসেবে দায়িত্ব পালন করেন। ২০০১ সালে তিনি তৎকালীন প্রধানমন্ত্রী আলী আবু আল রাঘেবের দ্বারা পরিবহন মন্ত্রণালয়ের মন্ত্রী হন। ২০০৪ সালের মার্চে, দাহাবিকে আকাবা বিশেষ অর্থনৈতিক অঞ্চল কর্তৃপক্ষের (এএসইজেডএ) প্রধান নির্বাহী হিসেবে নিযুক্ত করা হয়, এএসইজেডএ ২০০১ সালে প্রতিষ্ঠিত একটি বিশেষ অর্থনৈতিক অঞ্চল যা লোহিত সাগরের আকাবা শহরে অবস্থিত। ২৫শে নভেম্বর ২০০৭ সালে, তিনি প্রধানমন্ত্রী ও প্রতিরক্ষা মন্ত্রী হিসেবে নিয়োগপ্রাপ্ত হন এবং চারজন নারী সদস্য নিয়ে প্রথমবারের মত জর্দানের সরকার গঠন করেন। দাহাবির ভাই মুহাম্মদ জানুয়ারী ২০০৮ পর্যন্ত জেনারেল ইন্টেলিজেন্স ডিরেক্টর (জিআইডি) এর প্রধান ছিলেন। প্রধানমন্ত্রী দাহাবী এ.ই.কে এথেন্স ফুটবল ক্লাবের (এইকে এথেন্স এফ.সি.) খুব বড় ভক্ত ছিলেন। ২০০৮ সালের মে মাসে এথেন্সে সরকারী এক সফরের সময়, তাকে গ্রিক প্রতিরক্ষা মন্ত্রণালয়ের কাছ থেকে উপহার হিসেবে ‘নিকোস লাইবেরোপুলোস’-এর জার্সি দেয়া হয়েছিল। জর্ডানের প্রধানমন্ত্রীদের তালিকা http://news.bbc.co.uk/2/hi/middle_east/7108151.stm উইকিলিকস: cablegate, cable 2007-11-26 (07AMMAN4693) BIOGRAPHIES FOR JORDAN'S NEW GOVERNMENT ওয়েব্যাক মেশিনে আর্কাইভকৃত ২৬ মার্চ ২০১১ তারিখে, Retrieved 2011-01-09.
কনক চাঁপা চাকমা

কনক চাঁপা চাকমা (জন্ম ৬ মে, ১৯৬৩) একজন বাংলাদেশি চাকমা শিল্পী যিনি তাঁর কর্মজীবনের সাফল্যের জন্য জাতীয় ও আন্তর্জাতিক পুরস্কার পেয়েছেন এবং তিনি বাংলাদেশের জাতীয় সংখ্যালঘুদের জীবনকে চিত্রকর্মের জন্য বিখ্যাত, নারী জীবনের উপর মনোযোগ নিবদ্ধ করেন, এবং তাদের দৈনন্দিন জীবন বাস্তবসম্মত এবং বিমূর্ত মিশ্রিত। চিত্রকলায় গুরুত্বপূর্ণ অবদানের জন্য বাংলাদেশ সরকার তাকে ২০২৩ সালে তাকে একুশে পদক প্রদান করে। কনক ১৯৬৩ সালে রাঙ্গামাটি পার্বত্য অঞ্চলে জন্মগ্রহণ করেন, এটি একটি দূরবর্তী পাহাড়ি এলাকা, তবল চরি নামে একটি ছোট শহরে অবস্থিত। তিনি চাকমা সদস্যদের একজন। তার বাবা একজন অবসরপ্রাপ্ত ব্যবসায়ী এবং তার মা একজন পোশাক ডিজাইনের জন্য জাতীয় পুরস্কার জিতেছেন। তিনি ঢাকা বিশ্ববিদ্যালয়ে পড়াশোনা করেন এবং ১৯৮৬ সালে মাস্টার্স অব ফাইন আর্টস ডিগ্রী লাভ করেন। পরবর্তীতে তিনি ১৯৯৩ থেকে ১৯৯৪ সাল পর্যন্ত মার্কিন যুক্তরাষ্ট্রের পেনসিলভানিয়া স্টেট ইউনিভার্সিটিতে আর্ট পড়েন, যেখানে তিনি মিড-আমেরিকান আর্টস অ্যালায়েন্স ফেলোশিপ লাভ করেন। তার কোর্সের সফল সমাপ্তির পর তিনি বাংলাদেশে ফিরে এসেছিলেন। তার স্বামী খালিদ মাহমুদ মিঠু একজন শিল্পী এবং চলচ্চিত্র নির্মাতা এবং তার দুই সন্তান আছে। ২০১৪ সালে ঢাকায় অবস্থিত বেঙ্গল আর্ট লাউঞ্জে তার ৮০টি শিল্পকর্ম প্রদর্শিত হয়। "সংরক্ষণাগারভুক্ত অনুলিপি"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৯ নভেম্বর ২০১৮।  "Hanoi hosts Bengal Delta Colours exhibition"। Talk Vietnam। জুন ৬, ২০১৩। এপ্রিল ৩, ২০১৫ তারিখে মূল থেকে আর্কাইভ করা। সংগ্রহের তারিখ মার্চ ৮, ২০১৫।  Jahangir, Apurba। "A FREE SPIRIT"। The Daily Star। সংগ্রহের তারিখ মে ৯, ২০১৫।  প্রতিবেদক, নিজস্ব। "বিদ্যানন্দ ফাউন্ডেশনসহ ২১ ব্যক্তি ও প্রতিষ্ঠান পাচ্ছে একুশে পদক"। দৈনিক প্রথম আলো। সংগ্রহের তারিখ ২০২৩-০২-১৩।  "Kanak Chanpa Chakma Speaks to VOA Bangla Service"। VOA Bangla। নভেম্বর ১৬, ২০০৮। সংগ্রহের তারিখ মার্চ ৮, ২০১৫।  "Culture breeds kinship for Kanak Chanpa Chakma"। Dhaka Calling। নভেম্বর ৫, ২০১৩। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ মার্চ ৮, ২০১৫।  "Kanak Chanpa's tribute to the Chakmas"। Dhaka Mirror। নভেম্বর ১৯, ২০১৫। সংগ্রহের তারিখ মার্চ ৮, ২০১৫।  উইকিউক্তিতে কনক চাঁপা চাকমা সম্পর্কিত উক্তির সংকলন রয়েছে।
ফুকুরহাটি ইউনিয়ন

ফুকুরহাটি ইউনিয়ন সাটুরিয়া উপজেলার একটি অন্যতম ইউনিয়ন। এই ইউনিয়ন পরিষদের যাত্রা শুরু ১৯৬১ সালের পহেলা জুলাই থেকে। ১৯৬১ সালে  চেয়াম্যানকে প্রেসিডেন্ট বলা হত। আলী নগর গ্রাম থেকে প্রথম গ্রাম প্রেসিডেন্ট হিসাবে নির্বাচিত হন। ইউনিয়ন ১৯ টি গ্রাম নিয়ে গঠিত। সেগুলি হল: ১. কান্দাপাড়া ২. ভাসিয়ালী ৩. আইরমাড়া ৪. আইরমাড়ার চর ৫. মাঝিপাড়া ৬. আলীনগর ৭. পশ্চিম পাড়া ৮. পূর্বপাড়া ৯. চরমরশাইল ১০. দক্ষিণ কুষ্টিয়া ১১. গুজিকিনারা ১২. মধ্যাপাড়া ১৩. পূবপাড়া ১৪. খালাসি পাড়া ১৫. জান্না উত্তর পাড়া ১৬. কুনিচাপাড়া ১৭. সাইপাড়া ১৮. রাইল্লা ১৯. উত্তর কুষ্টিয়া। ওয়ার্ড সুমুহ: ১ নং ওয়ার্ডঃ কান্দাপাড়া, ভাসিয়ালী, ও সাইপাড়া নিয়ে ১ নং ওয়ার্ড গঠিত। ২ নং ওয়ার্ডঃ, ফুকুরহাটি, ৩ নং ওয়ার্ডঃ, ৪ নং ওয়ার্ডঃ ৫ নং ওয়ার্ডঃ ৬নং ওয়ার্ডঃ ৭ নং ওয়ার্ডঃ জান্না উত্তর পাড়া  ৮ নং জান্না ওয়ার্ডঃ ৯ নং ওয়ার্ডঃ খালাসি পাড়া মোট জন সংখ্যা প্রায় ২৫০০০ জন। ১২৮০০ পুরুষ, ১২২০০ মহিলা। আয়তন  ১৯.৭৯ বর্গ কিলোমিটার।মৌজা    ১৩ টি,   ৫। মাধ্যমিক বিদ্যালয় ০২ টি প্রাথমিক বিদ্যাল  ০৭ টি মাদ্রসা   ০৩ টি, খেলার মাঠ  ০৫টি,্দঈ মাঠ  ০৬ টি,ডাকঘর      ০১ টি,হাটবাজার    ০৪ টি দোআশ ও বেলে দোআশ ২ থেকে তিন ফসলী জমি সহ মনোরম প্রাকৃতিক পরিবেশ বিদ্যমান।
লাং মাছ

লাংফিশ হল Dipnoi উপশ্রেণীর অন্তর্বর্তী স্বাদুপানির মাছগোষ্ঠী বিশেষ। এরা এদের অদ্ভুত কিছু বৈশিষ্ট্যের জন্য বিশেষভাবে পরিচিত। উদাহরণ স্বরূপ এদের ফুলকার পাশাপাশি শ্বসনাঙ্গরূপে ফুসফুসও বিদ্যমান। যা পৃথিবীর অন্য কোন মৎস্যগোষ্ঠীর মধ্যে দেখা যায় না। তাছাড়া এদের পিন্ডাকার পাখনা এবং মাংসল লেজ বিদ্যমান। এদের অভ্যন্তরীণ কাঠামো বেশ উন্নত। এরা এক ধরনের জীবন্ত জীবাশ্ম। বর্তমানে লাংফিশের মাত্র ছটি প্রজাতি বিবর্তনের পরিক্রমায় পৃথিবীতে টিকে আছে।এদের আফ্রিকা,উত্তর আমেরিকা এবং অস্ট্রেলিয়ায় পাওয়া যায়। জীবাশ্ম পরিসংখ্যান হতে জানা যায় যে ট্রায়াসিক যুগে সমগ্র পৃথিবীতে এদের প্রচুর পরিমাণে পাওয়া যেত। কিন্তু বর্তমানে এদের সংখ্যা আকস্মিক ভাবে কমে গেছে। এখন এরা বিলুপ্তপ্রায় ও বিশেষভাবে সংরক্ষিত। পৃথিবীতে বর্তমানে জীবিত সকল লাংফিশ নিম্নলিখিত দুই পরিবারের অন্তর্গত - 1.Ceratodiformes:অস্ট্রেলীয় লাংফিশ 2.Lepidosireniformes:উত্তর আমেরিকান লাংফিশ এবং আফ্রিকান লাংফিশ।
রাশেদা কে. চৌধুরী

রাশেদা কে চৌধুরী একজন বাংলাদেশী একাডেমিক এবং ফখরুদ্দিন আহমেদের নেতৃত্বাধীন তত্ত্বাবধায়ক সরকারের উপদেষ্টা। চৌধুরীর জন্ম ১৯৫১ সালে, তিনি পড়াশুনা করেছেন ঢাকা বিশ্ববিদ্যালয়ের ইংরেজি বিভাগে ১৯৭৪ সালে স্নাতকোত্তর করেছেন এরপরই যোগ দেন উন্নয়ন পেশায়। অনেক প্রতিষ্ঠানের সঙ্গে কাজ করেছেন। বর্তমানে ঢাকার মোহাম্মদপুরে অবস্থিত গণসাক্ষরতা অভিযানের নির্বাহী পরিচালক। তার পিতা মৃত গোলাম এহিয়া চৌধুরী ছিলেন এমসি কলেজের ইংরেজি বিভাগের অধ্যাপক ও মা মৃত শারিকুন্নেসা চৌধুরী। ২০০৮ সালে তিনি তখনকার তত্ত্বাবধায়ক সরকারের প্রাথমিক ও গণশিক্ষা মন্ত্রণালয়, মহিলা ও শিশু বিষয়ক মন্ত্রণালয় এবং সংস্কৃতি বিষয়ক মন্ত্রণালয়ের উপদেষ্টা হিসেবে দায়িত্ব পালন করেছেন। ২০১৭ সালের জানুয়ারিতে তিনি ঢাকা বিশ্ববিদ্যালয়ের ইংরেজি বিভাগের অ্যালামনাইয়ের সভাপতি নির্বাচিত হন। "Under-18 girls must not be married off"। The Daily Star (ইংরেজি ভাষায়)। ১৯ জানুয়ারি ২০১৭। সংগ্রহের তারিখ ৩১ জানুয়ারি ২০১৭।  "NGOs may face tough action"। The Daily Star (ইংরেজি ভাষায়)। ১৯ মে ২০১৬। সংগ্রহের তারিখ ৩১ জানুয়ারি ২০১৭।  "Girls outperform boys in GPA-5, pass rate in PEC, JSC examinations"। bdnews24.com। সংগ্রহের তারিখ ৩১ জানুয়ারি ২০১৭।  "Schools force students to buy extra books"। Prothom Alo। ২ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ৩১ জানুয়ারি ২০১৭।  "Rasheda Choudhury new EDAS President, Toufique Khalidi re-elected General Secretary"। bdnews24.com। সংগ্রহের তারিখ ৩১ জানুয়ারি ২০১৭।
সেন্ট্রিওল

সেন্ট্রিওল হল প্রাণিকোষের নিউক্লিয় আবরণীর কাছাকাছি অবস্থিত বেলনাকৃতি বা দন্ডাকার ফাপা অণু নালিকা যুক্ত অঙ্গাণু। এটি একটি আবরণী বিহীন কোষাঙ্গাণু। সেন্ট্রিওল স্বচ্ছ দানাবিহীন যে অঞ্চলে বেষ্টিত থাকে তাকে সেন্ট্রোজোম বলে। ঘন ও নিরেট যে এলাকাটি একে বেষ্টন করে রাখে তার নাম সেন্ট্রোস্ফিয়ার। সেন্ট্রোস্ফিয়ার হতে কোষ বিভাজনের সময় এস্টার রে বিচ্ছুরণ হয়। ১৮৮৭ সালে বিজ্ঞানী Van Benden সেন্ট্রিওল আবিষ্কার করেন এবং ১৮৮৮ সালে বিজ্ঞানী বোভেরী সেন্ট্রিওলের গঠন ও কাজের বর্ণনা দেন ও নামকরণ করেন। ধারণা করা হয় আদি সেন্ট্রিওল হতে সরাসরি বিভাজনের মাধ্যমে সেন্ট্রিওল উৎপত্তি হয়। স্নায়ুকোষ ব্যতীত প্রায় অন্য সকল কোষেই সেন্ট্রিওল দেখা যায়। সাধারণত প্রতি কোষে একটি সেন্ট্রোজোম দেখা যায় যা দুটি সেন্ট্রিওল ধারণ করে। অণুবীক্ষণ যন্ত্রে সেন্ট্রিওলকে দুমুখ খোলা পিপার মত দেখা যায়। এর দৈর্ঘ্য 300-500 ন্যানোমিটার। প্রতিটি সেন্ট্রিওলে তিনটি অংশ বিদ্যমান। এগুলি হল: সিলিন্ডার প্রাচীর, ত্রয়ী অণুনালিকা এবং যোজক। প্রস্থচ্ছেদে প্রতি সেন্ট্রিওলে 9টি অণুনালিকা দেখা যায়। ঘন ও সন্নিবিষ্ট 3টি উপনালিকা এক একটি ত্রয়ী গঠন করে।প্রতিটি ত্রয়ী পরস্পর সমদুরত্বে অবস্থিত এবং পরিধির সাথে 30 ডিগ্রি কোণ করে অবস্থান করে। উপনালিকাগুলোকে Threadgold A,B,C নামে চিহ্নিত করেছেন।এরা পার্শবর্তী নালিকার সাথে তন্তু দ্বারা যুক্ত থাকে। সেন্ট্রিওলে সাধারণত প্রোটিন লিপিড ও ATP থাকে। এর অণুনালিকা গুলো টিবিউলিন নামক প্রোটিন দ্বারা গঠিত। তবে বর্তমানে এতে নিউক্লিক এসিডের সন্ধানপাওয়া গেছে। 1.কোষ বিভাজনে সাহায্য করে। 2.কোষ বিভাজনের সময় মাকুতন্তু গঠন করে। 3.শুক্রানুর লেজ গঠনে বিশেষ সহায়তা করে। 4.সিলিয়া ও ফ্লাজেলার বেসাল বডি হিসেবে কাজ করে। 5.স্নায়ু কোষে এটি নিষ্ক্রিয়।
নিত্যগোপাল ভট্টাচার্য

নিত্যগোপাল ভট্টাচার্য (জন্ম: ? - মৃত্যু: ৭ জানুয়ারি ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী। ইনি চট্টগ্রামের মানুষ ছিলেন। বিপ্লবী সূর্য সেনের মৃত্যুদণ্ডের প্রতিশোধ নেবার জন্য তিনি চট্টগ্রামের ছাউনিতে প্রবেশ করে ব্রিটিশ সামরিক অফিসারকে হত্যা করতে যান । সে সময় নিরাপত্তা কর্মীর গুলিতে তিনি মারা যান। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৮৫৯, আইএসবিএন ৯৭৮-৮১-৭৯৫৫-১৩৫-৬
নির্মল দাস

নির্মল দাস (১৯০২ - ১৪ মে ১৯৭৯) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম শহীদ বিপ্লবী। তিনি যশোহর-খুলনা যুব-সঙ্ঘের অন্যতম প্রতিষ্ঠাতা সদস্য । ১৯২১ খ্রিস্টাব্দে প্রমথ ভৌমিকের সহকর্মী হিসাবে স্বাধীনতা সংগ্রামে যোগ দেন। তিনি মেছুয়াবাজার বোমা মামলায় যুক্ত ছিলেন। জেলে বন্দী থাকাকালীন তিনি কমিউনিস্ট আদর্শে প্রভাবিত হন। পরে তিনি ভারতের কমিউনিস্ট পার্টিতে যোগ দেন। তিনি বিভিন্ন সময়ে কুড়ি বছর কারাদন্ড ভোগ করেছিলেন। মেছুয়াবাজার বোমার মামলার ঘটনা ঘটে ১৯১৯ সালের ডিসেম্বর মাসে। এই মামলায় নিরঞ্জন সেনগুপ্ত, সতীশচন্দ্র পাকড়াশি, রমেশচন্দ্র বিশ্বাস, সুধাংশু দাসগুপ্ত, নিশাকান্ত রায়চৌধুরী, সুধীর কুমার আইল, দেবপ্রিয় চট্টোপাধ্যায়, শচীন্দ্র কর গুপ্ত, মুকুল রঞ্জন সেন, সুধাংশু মজুমদার, বিহারীলাল বিশ্বাস, মহেন্দ্রনাথ রায়, তারাপদ গুপ্ত, সত্যব্রত সেন, রবীন্দ্রনাথ বসু ও সুবোধ চক্রবর্তী সাত বৎসর ও পাঁচ বছর কারাদণ্ডে দণ্ডিত হন। মুকুল সেন, শচীন্দ্র কর, জগদীশ চট্টোপাধ্যায়, নির্মল দাস মুক্তি পান এবং এঁরা সকলেই তরুণ বিপ্লবী দলের সদস্য ছিলেন। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৩৬৫, আইএসবিএন ৯৭৮-৮১-৭৯৫৫-১৩৫-৬ ত্রৈলোক্যনাথ চক্রবর্তী, জেলে ত্রিশ বছর, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৮৩-৮৪।